cyanic-selkie/wikianc huggingface dataset:
คลาริส
ClariS คือ นักร้องดูโอและไอดอลสัญชาติญี่ปุ่น ก่อตั้งวงเมื่อปี 2552 โดย คลาร่า (Clara) และ อลิซ (Alice) จากเมืองฮอกไกโด โดยที่ทั้งสองคนนั้นเรียนอยู่โรงเรียนมัธยมต้น วงดนตรีนี้เดิมชื่อ "อลิซ★คลาร่า" ซึ่งเริ่มต้นจากการร้องเพลงโคฟเวอร์เพลงอนิเมะ และเพลงของกลุ่มโวคาลอยด์ และนำไปเผยแพร่ในวีดีโอสตรีมมิ่งชื่อดังของญี่ปุ่น คือ นิโกะนิโกะโดวกะ  ในระหว่างเดือน ตุลาคม 2552 และ มิถุนายน 2553 และในเดือนกันยายน 2553 คลาริส ได้ทำสัญญากับค่ายเพลง SME Records และออกซิงเกิลเดบิวท์ ชื่อ Irony ในเดือนตุลาคม 2554 ระหว่างปี 2554 ถึง 2555 ก็ได้วางจำหน่ายอีก 3 ซิงเกิลและก็ได้ออกอัลบั้มเปิดตัวชื่อ Birthday โดยอัลบั้ม Birthday ได้รับรางวัลแผ่นทองคำจาก RIAJ เพราะวางจำหน่ายได้มากกว่า 100,000 ชุดในหนึ่งปี ต่อมาระหว่างปี 2555 ถึง 2557 ก็ได้วางจำหน่ายอีก 6 ซิงเกิล และออกอัลบั้มที่สองในชื่อ Second Story (2556) และอัลบั้มที่สามในชื่อ Party Time (2557) ต่อมา อลิซ ก็ได้ลาออกจากวง หลังจากนั้น คลาริส โดยเปิดตัวสมาชิกใหม่ชื่อ "คาเรน (Karen)"
ประวัติ
คลาริส ได้ถือกำเนิดขึ้นในช่วงเดือนตุลาคม 2552 ในชื่อ "อลิส คลาร่า" ซึ่งตอนนั้นพวกเธอยังเป็นนักเรียนชั้นมัธยมต้น ปีที่ 1 อยู่ คลาร่า และ อลิส ได้เริ่มโคฟเวอร์เพลงของกลุ่มโวคาลอยด์ ชื่อ "Step to You" ลงในเครือข่ายวีดีโอสตรีมมิ่ง นิโกะ นิโกะ โดวกะ ในวันที่ 10 ตุลาคม 2552 คลาริส ได้ออกผลงานโคฟเวอร์ออกมาอีก 7 เพลง ในปี 2552 จนกระทั่งเมื่อวันที่ 24 เมษายน 2553 น นิตยสารเพลงอนิเมะ “ลิซ อนิ (Lis Ani!)” ของ โซนี่ มิวสิค เอ็นเตอร์เทนเมนท์ ญี่ปุ่น ได้จัดโครงการพิเศษ “ค้นหานักร้องอนิซอง (เพลงอนิเมะ)หน้าใหม่” ในโอกาสเปิดตัวนิตยสาร โดยทีมงานโปรเจกต์มีความสนใจในวง “อลิซ☆คลาร่า” อยู่ก่อนแล้ว จึงได้ทาบทามมาให้ทำ CD พิเศษแถมมากับนิตยสารฉบับปฐมฤกษ์ กลายเป็นการ “เดบิวผ่านทางนิตยสาร” เพลงที่ได้เดบิวผ่านทางนิตยสารนั้นเป็นผลงานโปรดิวซ์ของ “Kz (livetune)” ซึ่งมีทั้งเพลง DROP, Kimi no Yume o Miyō รวมไปถึง เพลง Irony ที่ได้รับคัดเลือกให้เป็นเพลงเปิดของอนิเมะ เรื่อง น้องสาวของผมไม่น่ารักขนาดนั้นหรอก  การมาร่วมงานกันของพวกเขาสร้างความฮือฮาเป็นอย่างมาก และ “อลิซ☆คลาร่า” ก็ได้เดบิวผลงานโดยเปลี่ยนชื่อวงเป็น ClariS  และมีผลงานเพลงออกมาเรื่อย ๆ โดยร้องเพลงให้กับเพลงเปิด สาวน้อยเวทมนตร์ มาโดกะ อีกด้วย
2555–2557: โรงเรียนมัธยมปลายและการออกจากวงของอลิซ
คลาร่าและอลิซได้สำเร็จการศึกษาจากโรงเรียนมัธยมต้นเมื่อเดือนมีนาคม 2555 คลาริสวางจำหน่ายอัลบั้มแรกในชื่อ Birthday เมื่อวันที่ 11 เมษายน 2555 โดยวางจำหน่ายเป็นสามรูปแบบได้แก่ รูปแบบปกติ มีแค่แผ่นซีดี รูปแบบจำนวนจำกัดโดยจะแถมดีวีดี และรูปแบบจำนวนจำกัดที่แถมฟิกเกอร์เนนโดรอยด์พีติตสองตัว มีต้นแบบมาจากภาพวาดของคลาร่าและอลิซโดย อุเมะ อะโอะกิ ของซิงเกิล "Connect", และซีดีพิเศษเป็นเพลงธีมของเนนโดรอยด์ อัลบั้ม Birthday ได้รับรางวัลแผ่นทองคำ โดย RIAJ เมื่อพฤษภาคม 2555 คลาริสวางจำหน่ายซิงเกิลที่ 5 ในชื่อ "Wake Up" เมื่อวันที่ 15 สิงหาคม 2555 โดยใช้เป็นเพลงเปิดให้กับอนิเมะเรื่อง โมะยะชิมอน รีเทิร์นส ซิงเกิลที่ 6 "Luminous" วางจำหน่ายเมื่อ 10 ตุลาคม 2555 ใช้เป็นเพลงเปิดให้กับภาพยนตร์อนิเมะเรื่อง สาวน้อยเวทมนตร์ มาโดกะ ในสองภาคแรก ซิงเกิลที่ 7 "Reunion" แต่งโดย Kz วางจำหน่ายเมื่อ 17 เมษายน 2556 ใช้เป็นเพลงเปิดให้กับอนิเมะเรื่อง น้องสาวของผมไม่น่ารักขนาดนั้นหรอก.
คลาริสได้วางจำหน่ายอัลบั้มที่สองในชื่อ Second Story เมื่อวันที่ 26 มิถุนายน 2556 ซิงเกิลที่ 8 "Colorful" วางจำหน่ายเมื่อ 30 ตุลาคม 2556 ใช้เป็นเพลงเปิดให้กับภาพยนตร์อนิเมะเรื่อง สาวน้อยเวทมนตร์ มาโดกะ: รีเบลเลียน คลาริสได้ทำการแสดงสดครั้งแรกที่ Zepp Tokyo เมื่อวันที่ 5 มกราคม 2557 โดยร้องเพลง "Reunion" แต่เห็นแค่เงาเท่านั้น ซิงเกิลที่ 9 "Click" และซิงเกิลที่ 10 "Step" แต่งโดย Kz วางจำหน่ายเมื่อ 29 มกราคม 2557 และ 16 เมษายน 2557 ตามลำดับ ทั้งสองซิงเกิลนั้นใช้เป็นเพลงเปิดให้กับอนิเมะเรื่อง รักลวงป่วนใจ คลาริสได้วางจำหน่ายอัลบั้มที่สามในชื่อ Party Time เมื่อวันที่ 4 มิถุนายน 2557 ซึ่งเป็นผลงานเพลงสุดท้ายของอลิซก่อนที่จะขอจบการศึกษาออกจากวงไป
2557–ปัจจุบัน: เปิดตัว "คาเรน"
หลังจากที่อลิซได้ออกไปจากวง ทางคลาร่าได้ออกมาปฏิเสธข่าวลือว่า คลาริส นั้นอาจจะยุบวง นิตยสาร LisAni! ฉบับที่ 19 ได้วางจำหน่ายเมื่อวันที่ 8 พฤศจิกายน 2557 มีของแถมเป็นแผ่นซีดีเพลง "Clear Sky" ซึ่งขับร้องโดย คลาริส โดยมีสมาชิกคือ คลาร่า และ คาเรน ซึ่งยังเรียนอยู่โรงเรียนมัธยมปลายเช่นเดียวกับ คลาร่า คลาริส วางจำหน่ายซิงเกิลที่ 11 คือเพลง "Border" เมื่อวันที่ 7 มกราคม 2558 โดยใช้เป็นเพลงปิดให้กับอนิเมะเรื่อง ทสึกิโมโนกาตาริ และจะทำการแสดงสดในคอนเสิร์ต LisAni! Live-5 ในวันที่ 25 มกราคม 2558 ที่ สนามกีฬาต่อสู้ญี่ปุ่น คลาร่าและคาเรนสำเร็จการศึกษาโรงเรียนมัธยมปลาย เมื่อเดือนมีนาคม 2558 ได้วางจำหน่ายอัลบั้มรวมเพลงอัลบั้มแรกชื่อ ClariS: Single Best 1st เมื่อวันที่ 15 เมษายน 2558 คลาริสได้วางจำหน่ายซิงเกิลที่ 12 ในชื่อ เมื่อวันที่ 29 กรกฎาคม 2558 โดยใช้เป็นเพลงปิดอนิเมะเรื่อง Classroom Crisis และคลาริสได้ทำการแสดงสดที่ Zepp Tokyo เมื่อวันที่ 31 กรกฎาคม 2558 โดยได้เปิดเผยตัว แต่ยังคงปิดหน้าไว้
สมาชิก
ตั้งแต่ก่อตั้งจนถึงปี 2557 นักร้องวงคลาริส ประกอบไปด้วย "คลาร่า" และ "อลิซ" เป็นนักเรียนมัธยมปลาย อาศัยอยู่บนเกาะฮอกไกโด โดยชื่อวงนั้นเป็นการรวมคำของชื่อสมาชิก "คลาร่า" และ "อลิซ" และเป็นชื่อที่ให้เกียรติตัวละคร Clarisse จากภาพยนตร์อนิเมะเรื่อง Castle of Cagliostro ตามที่ระบุในเว็บไซต์ "ClariS" ทั้งยังแปลว่า "ชัดเจน" และ "สว่าง" ในภาษาละตินได้ (ถึงแม้ว่าคำสะกดที่ถูกต้องคือ "clarus") ทั้งคลาร่าและอลิซได้ร่วมร้องเพลงด้วยกันตั้งแต่สมัยอยู่โรงเรียนอนุบาล จากนั้นพวกเขาก็ได้เจอกันในฐานะเพื่อนร่วมชั้นหลังเริ่มเข้าเรียนในโรงเรียนดนตรีเดียวกัน คลาร่าสามารถเล่นเปียโนได้
เพื่อไม่ให้มีผลกระทบต่อการเรียน คลาริสไม่เปิดเผยตัวตนต่อสาธารณะ แต่ถูกแสดงผ่านภาพวาดเพื่อให้เข้ากับอิมเมจของผลงานเพลง โดยภาพคลาร่าจะใส่ชุดสีชมพู และอลิซจะใส่ชุดสีฟ้า สัญลักษณ์ภาพพระจันทร์เสี้ยวใช้แทนคลาร่าและดวงอาทิตย์ใช้แทนอลิซ โดยมาจากความชอบส่วนตัวของพวกเขา คลาร่ามีผมหยักเล็กน้อยและไม่มีผมม้า ส่วนอลิซมีผมตรงพร้อมผมม้า
เพื่อเป็นการรักษาตัวตนของพวกเธอให้เป็นความลับ คลาร่าและอลิซยังไม่ได้บอกให้ใครรู้ (นอกเหนือจากครอบครัวของพวกเธอ) ว่าพวกเขาเดบิวต์เป็นศิลปิน ทั้งสองคนยอมรับว่าตัวเองเป็น โอะตะกุ สนใจในอนิเมะและเพลงอนิเมะ โดยคลาร่าบอกว่าเธอเก็บความสนใจในโอะตะกุของเธอไว้เป็นความลับจากที่โรงเรียน ส่วนอลิซเธอเรียกตัวเองเป็นว่าเป็น ดิสนีย์ โอะตะกุ
วัดสระกำแพงใหญ่
วัดสระกำแพงใหญ่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกำแพง อำเภออุทุมพรพิสัย จังหวัดศรีสะเกษ เนื้อที่วัดทั้งสิ้น 16 ไร่ 63 ตารางวา
วัดสระกำแพงใหญ่ตั้งวัดเมื่อ พ.ศ. 2368 ได้รับพระราชทานวิสุงคามสีมาเมื่อวันที่ 10 กรกฎาคม พ.ศ. 2527 ภายในวัดมีปราสาทหินวัดสระกำแพงใหญ่ สร้างด้วยหินศิลาแลงรูปสี่เหลี่ยมผืนผ้า กว้าง 60 เมตร ยาว 80 เมตร ภายในบริเวณกำแพงเป็นที่ตั้งปราสาท 6 หลัง สร้างในสมัยพระเจ้าชัยวรมันที่ 7
วัดมีเกจิอาจารย์คือ พระมงคลวุฒ (เครื่อง สุภทฺโท) ท่านได้พัฒนาวัดให้เจริญก้าวหน้า สิ่งก่อสร้างภายในวัด ได้แก่ กุฏิ วิหาร ศาลาการเปรียญ เมรุเผาศพ กำแพงวัด ซุ้มประตู และสิ่งอื่น ๆ สร้างขึ้นในสมัยเจ้าอาวาสรูปนี้ทั้งสิ้น
ปูชนียวัตถุที่สำคัญ คือ พระพุทธรูปปางนาคปรกสร้างด้วยหินเขียวสวย ศิลปะเขมรแบบบาปวน อายุมากกว่า 1,000 กว่าปี มีขนาดหน้าตักกว้าง 57 เซนติเมตร สูง 71 เซนติเมตร หรือความสูงทั้งหมดจากขนาดนาคถึงเศียรนาค 134 เซนติเมตร ประทับนั่งขัดสมธิเหนือขนาดนาค 3 ชั้น นาคมีทั้งหมด 7 เศียร ขุดพบที่ฐานปราสาทองค์ที่ 1 เมื่อ พ.ศ. 2492
รางวัลนาฏราช สาขาเพลงละครยอดเยี่ยม
รางวัลนาฏราช สาขาเพลงละครยอดเยี่ยม เป็นหนึ่งในรางวัลนาฏราช จัดโดยสมาพันธ์สมาคมวิชาชีพวิทยุกระจายเสียงและวิทยุโทรทัศน์ เพื่อมอบให้แก่ผู้ประพันธ์เพลงประกอบละครหรือนักร้อง โดยเพลงประกอบละครนั้นจะต้องมีเนื้อหาที่สื่อถึงละคร ไพเราะ ควรค่าแก่การได้รับรางวัลในปีนั้นๆ โดยคะแนนจะมาจากการลงคะแนนของเหล่าสมาชิกสมาพันธ์
ผู้ได้รับรางวัลและเข้าชิง
ปีที่ปรากฏจะเป็นปีที่ละครเรื่องนั้นออกฉาย ไม่ใช่ปีที่จัดงานประกาศผลรางวัลนาฏราช เพลงประกอบละครที่ได้รับรางวัลจะแสดงในรูปแบบตัวหนา มีพื้นหลังสีเหลืองและตามด้วยเพลงประกอบละครที่ได้รับการเสนอชื่อเข้าชิง
วัดป่าศิริสมบูรณ์
วัดป่าศริสมบูรณ์  ตั้งอยู่ที่หมู่ 10 บ้านไร่สมบูรณ์ ต.โนนสุวรรณ อ.โนนสุวรรณ จ.บุรีรัมย์ 31110 พระปลัดวิศวาธาร ปภสฺสโร เป็นประธานสงฆ์ และพระใบฎีกาวิรัตน์สิทธิ์ทัศน์ อนาลโย เป็นผู้ช่วยเจ้าอาวาส
เกี่ยวกับวัดป่าศิริสมบูรณ์
วัดป่าศิริสมบูรณ์ (สาขาที่ 234 วัดหนองป่าพง) เดิมคือสำนักปฏิบัติธรรมธุดงค์สถานป่าศิริสมบูรณ์ (วัดสาขาสำรองที่ 41 ของวัดหนองป่าพง) ซึ่งได้รับการเลื่อนให้เป็นสาขาจริงที่ 234 เมื่อวันที่ 16 เดือนมิถุนายน 2554 ) ทางสำนักพระพุทธศาสนาได้ประกาศตั้งเป็นวัดขึ้นในพระพุทธศาสนามีนามว่า “วัดป่าศิริสมบูรณ์” สังกัดคณะสงฆ์มหานิกาย ณ วันที่ 31 ตุลาคม พ.ศ. 2556
สำนักปฏิบัติธรรมธุดงค์สถานป่าศิริสมบูรณ์เป็นวัดป่าสายปฏิบัติ ซึ่งพระปลัดวิศวาธาร ปภสฺสโร ได้ก่อตั้งขึ้นเพื่อเป็นสถานที่สำหรับประพฤติปฏิบัติ ฝึกฝน อบรมพระภิกษุ-สามเณร ผู้มุ่งสู่ความพ้นทุกข์ให้เป็นผู้มักน้อย สันโดษ เสียสละ พากเพียรเพื่อมรรคผลนิพพาน และนำพาไปสู่การเป็นสมณะที่งดงาม ด้วยการรักษาวัตรปฏิบัติตามธรรมวินัย อันจะเป็นเหตุให้เกิดความเลื่อมใสแก่ผู้พบเห็น ร่วมประคองค้ำชูพระศาสนาให้มีอายุยืนยาว เจริญรุ่งเรือง เพื่อหวังให้ต่อไปจะได้เป็นศูนย์กลางการอบรมสั่งสอนตามหลักแห่งพระพุทธศาสนา ให้กับนักปฏิบัติธรรมทั้งพระภิกษุ สามเณร อุบาสก อุบาสิกา ที่สนใจทุกคนต่อไป
สำนักปฏิบัติธรรมธุดงค์สถานป่าศิริสมบูรณ์ ตั้งขึ้นเมื่อปี พ.ศ. 2542 ตั้งอยู่บริเวณด้านทิศเหนือของหมู่บ้านไร่สมบูรณ์ และหมู่บ้านน้อยอุบล สังกัดคณะสงฆ์มหานิกาย ที่ดินตั้งวัดมีเนื้อที่ 150 ไร่ ทางวัดมุ่งในการปฏิบัติธรรมเจริญกรรมฐาน จึงไม่ได้แบ่งแยกนิกาย
วัดป่าศิริสมบูรณ์ สาขาที่ 234 ของวัดหนองป่าพง ต.โนนผึ้ง อ.วารินชำราบ จ.อุบลราชธานี อยู่ในความดูแลของพระครูโสภา อุตฺตโม เจ้าอาวาสวัดธุดงค์กรรมฐานเขาวันชัยนวรัตน์ อ.ปากช่อง จ.นครราชสีมา
บุพนิมิต
ท่านพระปลัดวิศวาธาร ปภัสสโรได้เดินทางจาริกธุดงคืไปตามสถานที่วิเวกสงัดในจังหวัดต่างๆ เป็นระยะเวลาหลายปี ไม่มีความประสงค์ในลาภสักการะแม้ในทางสมณะ จนกระทั่งเดือนพฤษภาคม พงศ. 2542 วึ่งตอนนั้นได้ภาวนาอยู่ที่ถ้ำพระสิวลี บ้านเมืองแพม ต.สบป่อง อ.ปางมะผ้า จ.แม่ฮ่องสอน ในวันขึ้น 15 ค่ำ เดือน 6 ได้มีสหธรรมมิกเดินทางมาที่บ้านเมืองแพมเพื่อทำการสวดพระปาติโมกข์
ในขณะที่พระภิกากำลังทำสังฆกรรมนั้น สามเณรวิรัตน์สิทธิ์ทัศน์ (ซึงในขณะนั้นได้ไปธุดงค์ร่วมกัน) ได้ไปนั่งที่โขดหิน ปรากฏว่าได้ยินเสียงสวดมนต์ไพเราะที่แตกต่างจากเสียงของบุคคลทั่วไป ในครั้งแรกสามเรรนึกว่าเป็นเสียงของสำนักปฏิบัติธรรมละแวกนั้น แต่พอพิจารณาดูแล้ว ในแถบนั้นไม่น่าจะมีสำนักปฏิบัติธรรมที่อยู่ใกล้ๆนั้นเลย ถึงมีก้ไม่น่าได้ยินเสียงมาไกลถึงที่นี่ เพราะแต่ละบ้านอยู่ห่างไกลกันและไม่มีไฟฟ้าทุกหมู่บ้าน
ในคืนนั้นขณะที่พระปลัดวิศวาธารได้เจริญพระกรรมฐานอยู่ ได้เกิดนิมิตเห็นอุบาสิกาผู้หนึ่งนุ่งห่มผ้าขาวร่างกายสะอาด ได้มากราบท่านแล้วกล่าวอาราธนาให้กลับไปยังภูมิลำเนาเดิม เพื่อได้โปรดญาติโยมผู้ที่เคยได้สร้างกรรมร่วมกันมาในอดีต และได้เกิดภาพเห็นผืนป่าแห่งหนึ่งเขียวขจีสวยงามมาก พอออกจากสมาธิท่านได้พิจารณาถึงการจาริกออกธุดงค์ของท่าน และการบำเพ็ญบารมีต่างๆก็พอที่จะรักษาตัวเองให้อยู่รอดจากเหล่ามารร้ายได้แล้ว ท่านจึงตัดสินใจกลับสู่ถิ่นกำเนิดของตนโดยได้อธิษฐานจิตไว้ว่าหากจะเป็นจริงดั่งนิมิตนั้นแล้ว ก็ให้เดินทางให้ถึงสถานที่นั่นก่อนเข้าพรรษาเถิด เราจะขอถอนการสมาทานเดินเท้าหากมีใครขับรถมา แล้วมีผู้จอดรับก็จะขึ้นรถนั้นด้วย (ท่านไม่รับปัจจัยการเดินทาง และได้สมาทานการเดินเท้าไว้เท่านั้น)
พอท่านเดินออกมาถึงถนนลาดยาง สายเชียงใหม่-แม่ฮ่องสอน ก็มีรถจอดรับ นำไปส่งจนถึงเชียงใหม่และได้ซื้อตั๋วรถเชียงใหม่-บุรีรัมย์ถวายอีก เป็นอันว่าท่านได้ใช้เวลาในการเดินทางสู่บุรีรัมย์เพียง 1 วันกับอีก 1 คืนเท่านั้น
ต่อมาท่านพระปลัดวิศวาธารพร้อมกับสามเณรวิรัตน์สิทธิ์ทัศน์ได้เดินเท้ามุ่งมาทาง อ.โนนสุวรรณ จนถึงวันที่ 9 มิถุนายน พ.ศ. 2542 จึงถึงป่าแห่งหนึ่ง จึงได้หยุดพักปักกรด ณ ที่ป่าแห่งนั้น ตกดึกมาในขระที่ท่านพระปลัดวิศวาธารได้นั่งสมาธิ ท่านได้เห็นนิมิตเป็นร่างชายกับหญิงแก่นุ่งห่มผ้าขาวถือจานใส่เครื่องบูชามาถวายท่าน แล้วกราบลงกับพื้นดิน ยิ้มแล้วก็หายไป ท่านจึงออกจากสมาธิเวลาประมาณ 00.36 น. ในทางทิศตะวันออกได้มีอะไรบางอย่างปรากฏขึ้นมาเป็นสิ่งอัศจรรยือย่างหนึ่ง นั่นก็คือมีดวงไฟดวงใหญ่ขนาดเท่ากับโอ่งมังกรขนาดใหญ่ ลอยอยู่เหนือพื้นดินประมาณ 3 เมตร ซึ่งกองไฟนี้ท่านสามเณรวิรัตน์สิทธิ์ทัศน์ก็เห็นเช่นเดียวกัน ลอยอยู่อย่างนั้นประมาณ 20 นาที ก็ได้แตกออกเป็น 7 สี เหมือนกับพลุแต่ไม่มีเสียงใดๆ พอรุ่งเช้ามาท่านพระปลัดวิศวาธารจึงได้ออกไปโปรดสัตว์พร้อมกับสามเณรวิรัตน์สิทธิ์ทัศน์ ญาติโยมพอได้เห็นพระไปรับบิณฑบาตก็เกิดความเลื่อมใสศรัทธา ในเช้านั้นชาวบ้านได้พร้อมใจกันอาราธนาให้พระปลัดวิศวาธารอยู่ในป่าแห่งนั้น เพื่อเป็นผู้นำทางด้านจิตใจของชาวบ้านต่อไป จึงได้เกิดเป็นวัดป่าศิริสมบูรณ์ขึ้นมา
กิจกรรมของทางวัด
ในแต่ละปี นอกเหนือจากกิจของสงฆ์และการอบรมพระภิกษุ สามเณร วัดป่าศิริสมบูรณ์ยังมีความประสงค์ที่จะเสริมสร้างรากฐานที่มั่นคงทางธรรมแก่เยาวชนและบุคลากรทั่วไปให้มีความพร้อมในการรับมือกับสถานการณ์ต่างๆได้โดยใช้ธรรมะเป็นที่ตั้ง เพื่อที่ผู้ประสบเคราะห์กรรมปัญหาจะคลายทุกข์โศกได้ด้วยธรรมะบำบัด จึงทำการจัดกิจกรรมต่างๆที่เอื้อประโยชน์ให้กับพุทธศาสนิกชนในชุมชนแบบองค์รวม กล่าวคือทั้งในด้านกาย - สังคม -จิตวิญญาณ เช่น
โครงงานสาธารณกุศลต่างๆ
จากการที่วัดป่าศิริสมบูรณ์มีการจัดอบรมฝึกปฏิบัติธรรมพระกรรมฐานในทุกเดือน และได้จัดกิจกรรมมุ่งเน้นการช่วยเหลือวัดที่ห่างไกลความเจริญ พระภิกษุ สามเณร แม่ชี ผู้ทรงศีล ผู้ป่วยยากไร้ ผู้ป่วยโรคเรื้อรังและผู้ที่สนใจมาตลอดเกือบ10ปีที่ผ่านมา จึงถือโอกาสก่อตั้งมูลนิธิวิศวาธารอโรคยาธรรมศาลขึ้นมาในปี พ.ศ. 2555 เพื่อต่อยอดการช่วยเหลือในแนวกว้างและมีการจัดการที่เป็นระบบมากขึ้น โดยเป็นการรวมตัวของคณะผู้บริหารหลากหลายสาขาอาชีพที่เป็นจิตอาสาช่วยเหลือสังคม ตั้งแต่แพทย์ พยาบาล วิศวกร เจ้าของธุรกิจ ตลอดจนถึงประชาชนที่มีความรู้ความสามารถด้านอื่นๆที่เป็นจิตอาสามาร่วมสร้างสรรค์สิ่งที่ดีงามให้ก่อเกิดต่อไป
Ormopterum
Ormopterum เป็นสกุลของพืชดอกที่อยู่ในวงศ์ Apiaceae.
ถิ่นกำเนิดของมันคือ เติร์กเมนิสถานถึงปากีสถาน
สปีชีส์ในสกุล ได้แก่:
ฮิเดกาซุ อิจิโนเซะ
อ้างอิง
1975
Oreophyton
Oreophyton เป็นสกุลของพืชดอกที่อยู่ในวงศ์ Brassicaceae.
ถิ่นกำเนิดของมันคือ เอธิโอเปียไปจนถึงแอฟริกากลางตะวันออกและแอฟริกาตะวันออก
สปีชีส์ในสกุล ได้แก่:
บั๊ฟฟี่ มือใหม่สยบค้างคาวผี
บั๊ฟฟี่ มือใหม่สยบค้างคาวผี ประสบความสำเร็จในระดับหนึ่งในบ็อกซ์ออฟฟิศ แต่ได้รับการต้อนรับอย่างหลากหลายจากนักวิจารณ์ ภาพยนตร์เรื่องนี้ถ่ายไปในทิศทางที่แตกต่างจากที่ จอสส์ วีดอน ตั้งใจเขียนบทไว้และห้าปีต่อมาเขาได้สร้างซีรีส์ทีวีที่เนื้อเรื่องเข้มข้นขึ้นในชื่อ มือใหม่ปราบผี
เพลงประกอบ
เพลงประกอบไม่รวมทุกเพลงที่เล่นในภาพยนตร์ ซึ่งรวมถึง "Everybody Hurts" โดยอาร์.อี.เอ็ม. "In the Wind" ของ War Babies และ "Inner Mind" โดย Eon
ปลาย่าดุก
ปลาย่าดุก (Freshwater lionfish, Three-spined frogfish) ปลาน้ำเค็มชนิดหนึ่ง ที่สามารถปรับตัวให้อยู่ในน้ำกร่อยหรือน้ำจืดได้ มีชื่อวิทยาศาสตร์ว่า Batrachomoeus trispinosus อยู่ในวงศ์ปลาคางคก (Batrachoididae) มีรูปร่างหัวโต ปากกว้าง มีติ่งเนื้อสั้น ๆ อยู่รอบมุมปาก ตาโต ครีบอกเป็นวงกลมและแผ่กางได้ ครีบหลังและครีบท้องยาวไปจรดหาง ครีบหางเป็นวงกลม ลำตัวอ่อนนุ่ม ไม่มีเกล็ด พื้นสีลำตัวสีน้ำตาลมีแถบดำเป็นลายเลอะพาดตลอดทั้งตัว ขนาดโตได้เต็มที่ราว 30 เซนติเมตร
พบอาศัยอยู่ตามชายฝั่งมหาสมุทรแปซิฟิก และยังพบในปากแม่น้ำ หรือในเขตน้ำกร่อยในภาคตะวันออก และภาคใต้ของประเทศไทย ในต่างประเทศพบตั้งแต่อินโด-แปซิฟิก, ปาปัวนิวกินี จนถึงออสเตรเลีย มีพฤติกรรมมักกบดานอยู่นิ่ง ๆ ตามพื้นน้ำเพื่อดักรอเหยื่อ โดยสีของลำตัวกลมกลืนไปกับสภาพแวดล้อม สามารถกินปลาที่ใหญ่กว่าตัวได้ โดยปรกติปลาในวงศ์นี้จะมีพิษอยู่ที่เงี่ยงครีบหลังและครีบอก แต่ปลาย่าดุกทุกครีบเป็นครีบอ่อน ไม่มีพิษใดๆ เมื่อถูกจับพ้นน้ำจะส่งเสียงร้องว่า "อุบ อุบ"
เป็นปลาที่เมื่อกินเบ็ดแล้ว กินลึกลงถึงในคอ ในบางพื้นที่มีการบริโภค โดยเนื้อนุ่ม มีรสชาติอร่อย และนิยมเลี้ยงเป็นปลาสวยงาม โดยต้องทำการปรับสภาพน้ำให้อยู่ในน้ำจืดให้ได้เสียก่อน
มีชื่อเรียกอื่น ๆ อีก เช่น  "ปลาอุบ" หรือ "ปลาสิงโต" ในแวดวงปลาสวยงาม
แขวงสนามบิน
สนามบิน เป็นแขวงหนึ่งของเขตดอนเมือง กรุงเทพมหานคร ตั้งชื่อตามท่าอากาศยานดอนเมืองที่อยู่ในพื้นที่ กฎกระทรวงให้ใช้บังคับผังเมืองรวมกรุงเทพมหานคร พ.ศ. 2556 กำหนดให้ที่ดินส่วนใหญ่ในแขวงนี้เป็นที่ดินประเภทที่อยู่อาศัยหนาแน่นน้อยและเขตทหาร ในขณะที่บางส่วนเป็นที่ดินประเภทสถานที่ราชการ
ที่ตั้งและอาณาเขต
แขวงสนามบินตั้งอยู่ทางทิศตะวันออกของเขตดอนเมือง มีอาณาเขตติดต่อกับแขวงข้างเคียงเรียงตามเข็มนาฬิกา ดังนี้
การคมนาคม
ถนนในพื้นที่แขวงสนามบิน ได้แก่
ศรายุทธ สุปัญโญ
ศรายุทธ สุปัญโญ (ชื่อเล่น:อ๊อด, เกิด 13 กันยายน พ.ศ. 2493) เป็นนักดนตรี, นักแต่งเพลง และโปรดิวเซอร์เพลง อดีตสมาชิกวงดิ โอเรียนทัล ฟังค์ และเป็นสมาชิกวงแกรนด์เอ็กซ์ ในตำแหน่งคีย์บอร์ด, เปียโน รวมถึงเป็นผู้ก่อตั้งวงอินฟินิตี้
การคาดคะเนการปกป้องของลำดับเหตุการณ์
การคาดคะเนการปกป้องของลำดับเหตุการณ์ (chronology protection conjecture) คือ ข้อความคาดการณ์โดยนักฟิสิกส์ สตีเฟน ฮอว์กิง ซึ่งกฎของฟิสิกส์ อย่างเช่นการป้องกันไม่ให้มีการเดินทางข้ามเวลาเกิดขึ้นได้ในทุก ๆ สถานการณ์ ยกเว้นแต่ในระดับเล็กมาก ๆ อย่างในระดับจุลภาคย่อยเท่านั้นที่อาจจะทำได้ (submicroscopic scale) สภาพความยินยอมได้ของการเดินทางข้ามเวลาเป็นตัวแทนทางคณิตศาสตร์โดยการดำรงอยู่ของเส้นโค้งปิดเสมือนเวลาในผลลัพธ์ที่แน่นอนสู่สัมพัทธภาพทั่วไป (exact solutions to General Relativity) บางอย่าง
ศรายุทธ สุปัญโญ
ศรายุทธ ได้รับการยอมรับอย่างกว้างขวางในด้านการเรียบเรียงเสียงประสาน การแต่งเพลง และเป็นผู้อยู่เบื้องหลังการทำดนตรีให้กับศิลปินหลายคน รวมทั้งเป็นบุคคลสำคัญในวงการเพลงแจ๊สของประเทศไทยโดยเคยได้รับรางวัลสีสันอวอร์ด ,คมชัดลึก อวอร์ด และ รางวัลพระพิฆเนศทองคำพระราชทาน ร่วมกับวงอินฟินิตี้ อีกทั้งยังได้รางวัล Life Time Achivement Award ในฐานะผู้มีคุโณปการต่อวงการดนตรีแจ๊สของประเทศไทย
ณัฐวรรธน์ จิโรชน์ธิกุล
ณัฐวรรธน์ จิโรชน์ธิกุล เป็นนักแสดงชายชาวไทย สังกัดจีเอ็มเอ็มทีวี เริ่มเป็นที่รู้จักจากบทบาท "กันต์ (กันตพล วงศ์วิทยา)" ในละครชุดทางโทรทัศน์เรื่อง แฟนผมเป็นประธานนักเรียน
ประวัติ
ณัฐวรรธน์ จิโรชน์ธิกุล (ชื่อในภาษาอังกฤษ: Nattawat Jirochtikul) เกิดเมื่อวัน จันทร์ ที่ 18 ตุลาคม พ.ศ. 2547 เป็นนักแสดงชาวไทย  จบการศึกษาชั้นอนุบาล 1 และ 2 จาก โรงเรียนอนุบาลแสงโสม จบการศึกษาชั้นอนุบาล 3 จาก โรงเรียนอำนวยศิลป์ และจบการศึกษาในระดับชั้นประถมศึกษาและมัธยมศึกษาจาก โรงเรียนเซนต์คาเบรียล(Saint Gabriel's College) (SG 34046) กำลังศึกษาระดับปริญญาตรีที่ จุฬาลงกรณ์มหาวิทยาลัย คณะนิติศาสตร์บัณฑิต(หลักสูตรนานาชาติ)
ณัฐวรรธน์ เข้าเป็นนักแสดงสังกัด จีเอ็มเอ็มทีวี จากการชนะการประกวด Thailand School Star 2019 Presented by SAMSUNG Galaxy A เริ่มเป็นที่รู้จักอย่างกว้างขวางในบท กล้าข้าว ในละครชุดทางโทรทัศน์เรื่อง หัวใจรักสี่ดวงดาว ผลิตโดย จีเอ็มเอ็มทีวี และได้รับบทบาทเป็นนักแสดงนำซีรีส์เรื่องแรกภายใต้สังกัด จีเอ็มเอ็มทีวี ในบท "กันต์ (กันตพล วงศ์วิทยา)" จากละครชุดทางโทรทัศน์เรื่อง แฟนผมเป็นประธานนักเรียน
ณัฐวรรธน์ ได้เปิดกิจการแบรนด์เสื้อผ้าในวันที่ 15 กุมภาพันธ์ 2566 โดยใช้ชื่อว่า NU MO NE
ผลงาน
ณัฐวรรธน์ จิโรชน์ธิกุล มีผลงานเด่นในบท "กันต์ (กันตพล วงศ์วิทยา)" จากซีรีส์เรื่อง แฟนผมเป็นประธานนักเรียน เป็นละครชุดทางโทรทัศน์แนวโรแมนติก นำแสดงโดย นรวิชญ์ ฐิติเจริญรักษ์ (เจมีไนน์) รับบท "ติณณ์ (ติณณ์ภพ จิราวัฒนากุล)" และ ณัฐวรรธน์ จิโรชน์ธิกุล (โฟร์ท) รับบท "กันต์ (กันตพล วงศ์วิทยา)" กำกับการแสดงโดย กรพรหม นิยมศิลป์ ผลิตโดย จีเอ็มเอ็มทีวี รับชมได้ทาง วีทีวี
Oreoloma
Oreoloma เป็นสกุลของพืชดอกที่อยู่ในวงศ์ Brassicaceae.
ถิ่นกำเนิดของมันคือ มองโกเลียถึงจีนตอนเหนือ
สปีชีส์ในสกุล ได้แก่:
โจน ครอว์ฟอร์ด
หลังจากแสดงภาพยนตร์สยองขวัญเรื่อง Trog ในปี 1970 ครอว์ฟอร์ดลาออกจากวงการภาพยนตร์และใช้ชีวิตสันโดษจนถึงวาระแก่กรรมครอว์ฟอร์ดเสียชีวิตในปี 1977 จากโรคกล้ามเนื้อหัวใจตายจากการขาดเลือดในวัย 71 ปี หลังจากที่เธอเสียได้ 1 ปี Christina Crawford ผู้เป็นหนึ่งในลูกเลี้ยงของเธอและมีความสัมพันธ์ที่ไม่ดีต่อกันนั้น ได้ตีพิมพ์หนังสือเกี่ยวกับความทรงจำของเธอในชื่อว่า Mommie Dearest ต่อมาได้สร้างเป็นภาพยนตร์ในปี 1981 นำแสดงโดย เฟย์ ดันนาเวย์
สถาบันภาพยนตร์อเมริกันให้เธออยู่อันดับ 10 ของดาราหญิงที่ยิ่งใหญ่ที่สุดของภาพยนตร์คลาสสิกฮอลลีวูด
กีฬาฮอกกี้น้ำแข็งในโอลิมปิก
กีฬาฮอกกี้น้ำแข็ง เป็นชนิดกีฬาที่จัดแข่งขันหลักในกีฬาโอลิมปิกฤดูหนาว ได้รับการบรรจุในโอลิมปิกเป็นครั้งแรกในโอลิมปิกฤดูร้อน 1920 ซึ่งมีแต่ทีมชาย และในปี ค.ศ. 1924 จึงย้ายมาจัดแข่งขันในโอลิมปิกฤดูหนาว ที่ฝรั่งเศส ส่วนประเภททีมหญิงนั้นเกิดขึ้นครั้งแรกในโอลิมปิกฤดูหนาว 1988
นายทหารพระธรรมนูญ
นายทหารพระธรรมนูญ (Staff judge advocate) คือ ทหารนักกฎหมาย คำว่า "นายทหารพระธรรมนูญ" โดยทั่วไปอาจมีความหมายได้สองนัย นัยแรกความหมายโดยกว้าง ๆ ได้แก่ นายทหารผู้ที่มีเหล่าทหารพระธรรมนูญโดยมิได้คำนึงถึงตำแหน่งหน้าที่อย่างหนึ่ง อีกนัยหนึ่งหมายความถึง นายทหารที่ดำรงตำแหน่งนายทหารพระธรรมนูญอีกอย่างหนึ่ง
เนื่องด้วยจากภารกิจและหน้าที่ที่ต้องเป็นทั้งทหารและนักกฎหมายในเวลาเดียวกัน ก็จำเป็นจะต้องปฏิบัติหน้าที่ทั้งสองอย่างไปพร้อม ๆ กันให้ได้อย่างสมบูรณ์ที่สุด ซึ่งในบทบาทหน้าที่ของการเป็นทหารก็จะต้องวางตนรักษาระเบียบวินัยของทหารโดยเคร่งครัด ครั้นเมื่อจะต้องปฏิบัติหน้าที่ในด้านกฎหมาย ก็จะต้องสวมวิญญาณเป็นนักกฎหมาย ที่ยึดหลักจริยธรรมสำหรับวิชาชีพด้วย
ตำแหน่งนายทหารพระธรรมนูญและนายทหารพระธรรมนูญผู้ช่วยที่สังกัดกองทัพบกมีจำนวนทั่วประเทศประมาณ 400 นาย โดยทั่วไป อัตราประจำหน่วยกำลังรบจะมีนายทหารพระธรรมนูญ 1 นาย ต่อ 1 กรมทหาร
จักรพรรดินีชุง
จักรพรรดินีชุง (왕후심청;Wanghu simcheong)เป็นภาพยนตร์การ์ตูนแบบภาพเคลื่อนไหวของเกาหลีเหนือและเกาหลีใต้ กำกับการแสดงโดยเนลสัน ชิน (Nelson Shin) ชินใช้เวลา 8 ปีในการผลิต งานที่เกี่ยวกับการสร้างภาพเคลื่อนไหวทำในเกาหลีเหนือที่สตูดิโอภาพยนตร์สำหรับเด็กโชซัน เสียงพากษมีทั้งสำเนียงของเกาหลีเหนือและเกาหลีใต้ ซึ่งเป็นเพราะความแตกต่างทางด้านภาษาระหว่างประเทศทั้งสอง แต่รุ่นที่เผยแพร่ในระดับนานาชาติใช้สำเนียงของเกาหลีใต้ เป็นภาพยนตร์เรื่องแรกที่เปิดตัวพร้อมกันทั้งในเกาหลีเหนือและเกาหลีใต้เมื่อ 12 สิงหาคม พ.ศ. 2548 ภาพยนตร์นี้ได้รับรางวัลจำนวนมากในเกาหลี เรื่องราวของภาพยนตร์เกี่ยวกับนิทานพื้นบ้านของเกาหลี เกี่ยวกับลูกสาวกตัญญูที่เสียสละให้พ่อที่ตาบอดกลับมามองเห็นได้
อัชชะฟา
อัชชะฟา (الشفا) เป็นหมู่บ้านในแคว้นมักกะฮ์ในภาคตะวันตกของประเทศซาอุดีอาระเบีย
ค็องเงอซังเงิน
ค็องเงอซังเงิน (Kongesangen,, "เพลงของพระเจ้าแผ่นดิน") เป็นเพลงสรรเสริญพระบารมีของนอร์เวย์ ประพันธ์โดย N. Vogtmann ส่วนเนื้อร้องที่ใช้อยู่ในปัจจุบันประพันธ์โดยกุสตัฟ เย็นเซิน สำหรับใช้ในพิธีบรมราชาภิเษกของสมเด็จพระราชาธิบดีโฮกุนที่ 7 เมื่อ ค.ศ. 2539 โดยได้รับแรงบันดาลใจจากเพลง "ก็อดเซฟเดอะควีน/คิง"
ประเทศยูเครนในพาราลิมปิกฤดูร้อน 2020
ประเทศยูเครน จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศยูเครนได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 138 คน เข้าร่วมการแข่งขันใน 10 ชนิดกีฬา
อนุรักษ์ จุรีมาศ
นายอนุรักษ์ จุรีมาศ (3 สิงหาคม 2503 - ) สมาชิกสภาผู้แทนราษฎรจังหวัดร้อยเอ็ด อดีตรัฐมนตรีว่าการกระทรวงการพัฒนาสังคมและความมั่นคงของมนุษย์คนแรก และอดีตรัฐมนตรีว่าการกระทรวงวัฒนธรรม และกรรมการบริหารพรรคชาติไทย
ประวัติ
อนุรักษ์ จุรีมาศ (ชื่อเล่น : แกละ) หรือ "เสี่ยแกละ" เกิดเมื่อวันที่ 3 สิงหาคม พ.ศ. 2503 ที่อำเภออาจสามารถ จังหวัดร้อยเอ็ด เป็นบุตรของนายสมควร และนางดาวรุ่ง จุรีมาศ และเป็นลูกพี่ลูกน้องกับนางศิริพันธ์ จุรีมาศ อดีต ส.ส. จังหวัดร้อยเอ็ด จบการศึกษาชั้นมัธยมศึกษาตอนต้น จากโรงเรียนร้อยเอ็ดวิทยาลัย ชั้นมัธยมตอนปลาย จาก โรงเรียนบดินทรเดชา(สิงห์ สิงหเสนี) ระดับปริญญาตรี นิติศาสตรบัณฑิต จากมหาวิทยาลัยรามคำแหง และเนติบัณฑิตไทย จากสำนักอบรมศึกษากฎหมายแห่งเนติบัณฑิตยสภา
Omphacomeria
Omphacomeria เป็นสกุลของพืชดอกที่อยู่ในวงศ์ Santalaceae. It is a dioecious shrub.
อนุรักษ์ จุรีมาศ
งานการเมือง
อนุรักษ์ จุรีมาศ เคยทำหน้าที่เลขานุการประธานสภาผู้แทนราษฎร (นายปัญจะ เกสรทอง) เป็นผู้ช่วยเลขานุการรัฐมนตรีว่าการกระทรวงมหาดไทย พ.ศ. 2535 เป็นเลขานุการรัฐมนตรีว่าการกระทรวงการคลัง พ.ศ. 2538 ต่อมาเขาได้รับแต่งตั้งเป็นรัฐมนตรีช่วยว่าการกระทรวงอุตสาหกรรม ในรัฐบาลนายชวน หลีกภัย และการปรับคณะรัฐมนตรีในปีถัดมา เขาจึงย้ายไปเป็นรัฐมนตรีช่วยว่าการกระทรวงเกษตรและสหกรณ์
Omphacomeria
ถิ่นกำเนิดของมันคือ ทางตะวันออกเฉียงใต้ของออสเตรเลีย
อนุรักษ์ จุรีมาศ
งานการเมือง
นายอนุรักษ์ จุรีมาศ ได้รับแต่งตั้งเป็นรองเลขาธิการพรรคชาติไทย ซึ่งต่อมาในปี พ.ศ. 2551 เขาถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคชาติไทย
Omphacomeria
สปีชีส์ในสกุล ได้แก่: Omphacomeria acerba (R.Br.) A.DC. .
อนุรักษ์ จุรีมาศ
งานการเมือง
อนุรักษ์ ลงสมัครรับเลือกตั้ง ส.ส.จังหวัดร้อยเอ็ดในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 และได้รับเลือกตั้งเป็น ส.ส. สมัยที่ 8
คิวจีไอเอส
คิวจีไอเอส หรือ คิวจิส (QGIS) หรือรู้จักกันในชื่อก่อนหน้านี้ว่า ควอนตัมจีไอเอส (Quantum GIS) คือโปรแกรมประยุกต์ด้านระบบสารสนเทศภูมิศาสตร์สำหรับคอมพิวเตอร์ตั้งโต๊ะประเภทข้ามแพลตฟอร์มที่เป็นซอฟต์แวร์เสรีและโอเพนซอร์ซซึ่งสนับสนุนการดู แก้ไขและวิเคราะห์ข้อมูลเชิงพื้นที่
หน้าที่
คิวจีไอเอสทำหน้าที่เป็นซอฟต์แวร์ด้านระบบสารสนเทศภูมิศาสตร์ซึ่งช่วยให้ผู้ใช้สามารถวิเคราะห์และแก้ไขสารสนเทศเชิงพื้นที่รวมถึงการสร้างและส่งออกแผนที่กราฟิก คิวจีไอเอสรองรับทั้งชั้นข้อมูลแรสเตอร์และเวกเตอร์ โดยข้อมูลเวกเตอร์ได้รับการเก็บไว้ทั้งคุณลักษณะจุด (point) เส้น (line) หรือรูปหลายเหลี่ยม (polygon) ส่วนภาพแรสเตอร์หลายรูปแบบได้รับการรองรับและซอฟแวร์สามารถตรึงพิกัดภาพได้
คิวจีไอเอสรองรับรูปแบบเชฟไฟล์ คัฟเวอเรจ ดีเอกซ์เอฟ แมปอินโฟ โพสต์จีไอเอส ฐานข้อมูลเชิงพื้นที่ส่วนบุคคลและอื่น ๆ บริการเว็บเซอร์วิซรวมถึงการบริการแผนที่เว็บและการบริการคุณลักษณะเว็บรองรับการใช้งานข้อมูลจากแหล่งภายนอก
วินโดวส์เซิร์ฟเวอร์ 2003
วินโดวส์เซิร์ฟเวอร์ 2003 (Windows Server 2003) เป็นระบบปฏิบัติการเซิร์ฟเวอร์จากไมโครซอฟท์ เป็นรุ่นที่ถัดจากวินโดวส์ 2000 เซิร์ฟเวอร์ วินโดวส์เซิร์ฟเวอร์ 2003 ได้ออกวันที่ 28 มีนาคม พ.ศ. 2547 ซึ่งนับเป็นหนึ่งผลิตภัณฑ์ของ Windows Server System
ภาพรวม
วินโดวส์เซิร์ฟเวอร์เป็นระบบปฏิบัติการแรกที่ออกมาหลังจากไมโครซอฟท์ประกาศแนวทาง Trustworthy Computing จึงเป็นผลให้เกิดการเปลี่ยนแปลงเรื่องความปลอดภัย โดยเน้นความปลอดภัยเป็นหลัก เช่นหลังจากการตั้งแต่ติดตั้งเสร็จนั้น ไม่มีส่วนประกอบเซิร์ฟเวอร์ที่เปิดการใช้งานเพื่อลดช่องทางโจมตีตั้งแต่แรกเริ่ม และได้มีการเปลี่ยนแปลงอย่างมากใน IIS 6.0 โดยเกือบเขียนขึ้นมาใหม่หมด เพื่อเพิ่มความปลอดภัยประสิทธิภาพการทำงาน
ในปีพ.ศ. 2548 ไมโครซอฟท์ได้ประกาศ วินโดวส์เซิร์ฟเวอร์ "ลองฮอร์น" ซึ่งจะเป็นรุ่นต่อจากวินโดวส์ เซิร์ฟเวอร์ 2003 โดยมีกำหนดการที่จะออกครึ่งปีแรกใน พ.ศ. 2550
วินโดวส์เซิร์ฟเวอร์ได้แบ่งเป็นรุ่นดังนี้:
บอมเบอร์แมน 64 (วิดีโอเกม พ.ศ. 2540)
บอมเบอร์แมน 64 (Bomberman 64) เป็นวิดีโอเกมที่พัฒนาโดยบริษัทฮัดสันซอฟต์ ซึ่งเผยแพร่โดยฮัดสันซอฟต์ในประเทศญี่ปุ่น และเผยแพร่โดยนินเท็นโดในทวีปอเมริกาเหนือ รวมถึงยุโรปสำหรับนินเท็นโด 64 เกมดังกล่าววางจำหน่ายในยุโรปเมื่อวันที่ 27 พฤศจิกายน ค.ศ. 1997 และวางจำหน่ายในอเมริกาเหนือในอีกสามวันต่อมา แม้ว่าจะไม่เคยพบเห็นการวางจำหน่ายเกมในบริการวิชวลคอนโซลของระบบวี แต่ในที่สุด เกมดังกล่าวก็ได้รับการวางจำหน่ายในเวอร์ชวลคอนโซลของวียูทั้งในยุโรปและอเมริกาเหนือในเดือนมีนาคม ค.ศ. 2017 ตามด้วยญี่ปุ่นในเดือนมิถุนายน ค.ศ. 2017
บอมเบอร์แมน 64 เป็นเกม 3 มิติเกมแรกในซีรีส์บอมเบอร์แมน เกมนี้ใช้โหมดผู้เล่นเดี่ยวที่แตกต่างกันโดยผสมผสานระหว่างฉากแอ็กชันผจญภัย และแพลตฟอร์มแทนที่จะเป็นสนามประลอง ที่ศัตรูหรือองค์ประกอบอื่น ๆ จะต้องถูกทำลาย โหมดเกมผู้เล่นเดี่ยวรูปแบบใหม่นี้ได้รับการตอบรับอย่างดีจากนักวิจารณ์ในด้านจินตนาการและความลึก แม้ว่านักวิจารณ์ส่วนใหญ่จะถือว่าโหมดหลายผู้เล่นยังบกพร่องอยู่เมื่อเทียบกับภาคก่อนหน้าในซีรีส์
ทั้งนี้ มีเกมบอมเบอร์แมนอีกสามภาคได้รับการเปิดตัวในระบบนินเท็นโด 64 ได้แก่ บอมเบอร์แมนฮีโร (ค.ศ. 1998), บอมเบอร์แมน 64: เดอะเซคันด์แอตแทก (ค.ศ. 2000) และบอมเบอร์แมน 64 (ค.ศ. 2001)
รูปแบบการเล่น
เกมนี้นำเสนอในรูปแบบ 3 มิติเต็มรูปแบบ ดังนั้นการควบคุมทิศทางจึงเปลี่ยนไป บอมเบอร์แมนสามารถเดินได้แปดทิศทาง พร้อมด้วยกล้องที่หมุนได้แปดทิศทาง และมีระดับการซูมต่างกันสามระดับ ระเบิดของเขามีผลแตกต่างจากเกมอื่นในซีรีส์ โดยคลื่นระเบิดของระเบิดมีรูปแบบทรงกลม แทนที่จะเป็นรูปกากบาทแบบดั้งเดิม
ในโหมดผู้เล่นเดี่ยวและหลายผู้เล่น บอมเบอร์แมนมีความสามารถในการเตะ, หยิบ และขว้างระเบิดโดยไม่ต้องมีเพาเวอร์-อัปเหมือนในเกมภาคก่อน คุณลักษณะเฉพาะของเกมนี้คือ บอมเบอร์แมนสามารถ "ปั๊ม" ระเบิดในขณะที่ถือไว้ ซึ่งจะทำให้การระเบิดของระเบิดมีพลังมากขึ้น โดยระเบิดที่ปั๊มแล้วไม่สามารถเตะหรือหยิบขึ้นมาได้อีก ส่วนต่างจากเกมแพลตฟอร์มส่วนใหญ่ในยุคนั้น บอมเบอร์แมนกระโดดไม่ได้ และไม่สามารถว่ายน้ำได้ แม้ว่าเขาจะลุยน้ำได้ เนื่องจากบอมเบอร์แมนไม่มีความสามารถในการกระโดด และพื้นที่ที่สูงขึ้นซึ่งไม่มีเส้นทางที่นำไปสู่พื้นที่ต่อไป ผู้เล่นจะต้องไปถึงพื้นที่ต่อไปด้วยการกระดอนข้ามระเบิด ซึ่งโดยปกติแล้วจะต้องมีเพาเวอร์-อัป "ระยะไกล" เพื่อหลีกเลี่ยงไม่ให้ระเบิดตามเวลาปกติระเบิดแต่แรก ทั้งนี้ "การกระโดดด้วยระเบิด" เป็นสิ่งจำเป็นในการสำรวจด่านส่วนใหญ่, ดึงพลังพิเศษบางอย่าง และข้ามสิ่งกีดขวางจำนวนมาก
หากบอมเบอร์แมนชนเข้ากับตัวละครที่ผู้เล่นไม่ได้ควบคุมของศัตรู หรือถูกวัตถุเล็ก ๆ ชนเข้าที่ศีรษะ เช่น ระเบิดที่ยังไม่ระเบิด เขาจะเวียนหัวชั่วคราว ในขณะที่อยู่ในสถานะนี้ เขาสามารถถูกศัตรูยกขึ้นแล้วโยนทิ้งไปรอบ ๆ หรือกระทั่งทำให้พ่ายแพ้จากแผนที่ หรือระเบิดทิ้ง ซึ่งบอมเบอร์แมนสามารถทำเช่นเดียวกันกับศัตรูได้
เมื่อบอมเบอร์แมนได้รับความเสียหาย เขาจะตาย อย่างไรก็ตาม หากเขามีเพาเวอร์-อัป "หัวใจ" เมื่อโดนโจมตี เขาจะรอด แต่เขาจะเสียหัวใจ เมื่อเขาตาย เพาเวอร์อัปทั้งหมดที่เขาได้รับจะกระจายไปทั่ว ทั้งนี้ ในโหมดผู้เล่นเดี่ยวปกติ การได้รับความเสียหายจะทำให้บอมเบอร์แมนทำหัวใจตก และถ้าหัวใจไม่กระเด็นออกจากเลเวล เขาสามารถเก็บมันขึ้นมาอีกครั้งเพื่อเอาชีวิตรอดจากการโจมตีอีกครั้ง ส่วนในโหมดยาก หัวใจจะหายไป
เกมนี้มีบอสสี่ตัว ซึ่งทั้งหมดทำการโจมตีด้วยระเบิดแบบเดียวกับบอมเบอร์แมน บอสทุกตัวสามารถทำให้บอมเบอร์แมนเวียนหัวได้หากโดนตัวเขาในโหมดยาก
ความคืบหน้าของเกม
ในตอนเริ่มเกม บอมเบอร์แมนสามารถเข้าไปในหลักใดก็ได้จากสี่หลัก ซึ่งเป็นธรรมชาติจำลองขนาดเล็กของดาวเคราะห์ดวงอื่น (ที่อาจถูกอัลแตร์สูบไป) โดยในแต่ละหลักมีสี่ด่าน ด่านแรกและด่านที่สามคือด่านผจญภัยที่บอมเบอร์แมนต้องไขปริศนาและบุกตะลุยไปยัง "โกลแอร์โรว์" ส่วนด่านที่สองและสี่คือด่านบอส บอมเบอร์แมนต้องต่อสู้กับซิเรียสหรือหนึ่งในผู้ใต้บังคับบัญชาของอัลแตร์ในด่านที่สอง และเขาต้องต่อสู้กับผู้พิทักษ์โลกในด่านที่สี่
หลังจากที่บอมเบอร์แมนเอาชนะสี่หลักแรกได้ เขาก็สามารถเข้าสู่แบล็กฟอร์เทรส เช่นเดียวกับโลกก่อนหน้านี้ ด่านที่หนึ่งและสามเป็นด่านผจญภัย แต่คราวนี้บอมเบอร์แมนต้องต่อสู้กับผู้พิทักษ์ในด่านที่สอง และอัลแตร์เองในด่านที่สี่
อนึ่ง ในทุกด่านมีการ์ดทองห้าใบให้สะสม (รวมทั้งหมด 100 ใบ) เมื่อรวบรวมการ์ดทองครบแล้ว ผู้เล่นสามารถปลดล็อกโลกลับ ซึ่งคือวังสายรุ้ง หลังจากรวบรวมการ์ดทองทั้งหมดจากที่นั่น (เพิ่มอีก 20 ใบ รวมเป็น 120 ใบทอง) ผู้เล่นจะปลดล็อกหลักสูตรเพิ่มเติมในโหมดหลายผู้เล่น รวมถึงตัวเลือกการโกง "ฟูลเพาเวอร์" โดยเมื่อเปิดใช้งานการโกง บอมเบอร์แมนจะเริ่มต้นด้วยระเบิด 8 ลูก, เปลวไฟระดับ 5, เพาเวอร์บอมบ์ และรีโมตบอมบ์
เรื่องย่อ
ในลำดับเหตุการณ์เปิดของเกม มีการปรากฎดาวเคราะห์ที่ดูสงบสุขซึ่งมีสวน, แม่น้ำ และอาคารที่อยู่อาศัยจำนวนมาก แต่แล้วอาร์เตมิส ผู้เป็นโจรสลัดอวกาศก็ลงมาจากท้องฟ้าพร้อมกับกลุ่มทหารเพื่อโจมตีดาวเคราะห์ดังกล่าว ส่วนอัลแตร์ ผู้นำของโจรสลัดอวกาศเฝ้ามองจากแบล็กฟอร์เทรส โดยใช้อาวุธที่เขาปรารถนา ซึ่งคือออมนิคิวบ์ เพื่อระบายพลังงานของดาวเคราะห์นี้จนหมดสิ้น โดยลงโทษให้อยู่ในสภาพเหมือนซอมบี ขณะที่อาร์เตมิสกลับไปที่แบล็กฟอร์เทรสเพื่อพบกับคู่หูของเธอ ซึ่งเป็นเพื่อนโจรสลัดที่ชื่อโอไรออนและเรกูลัส รวมถึงอัลแตร์ ผู้เป็นหัวหน้าของเธอ โดยพวกเขาร่วมกันตั้งเป้าไปที่เป้าหมายต่อไป นั่นคือ: แพลเน็ตบอมเบอร์ ซึ่งเป็นบ้านของบอมเบอร์แมนตัวเอก
พวกเขาเคลื่อนป้อมปราการเข้าไปในบรรยากาศของแพลเน็ตบอมเบอร์ บอมเบอร์แมนจากบนหน้าผาได้สังเกตการลงมาของแบล็กฟอร์เทรส หลังจากนั้นไม่นาน ป้อมปราการก็เริ่มเปิดฉากยิงใส่ผู้คนในแพลเน็ตบอมเบอร์ โดยยิงรังสีพลังงานทำลายล้างไปยังพื้นที่ที่มีคนอาศัยอยู่ จากนั้น นักรบในชุดขาวก็บินไปหาบอมเบอร์แมนซึ่งได้ประหลาดใจ และถามว่าเขามีแผนที่จะกำจัดผู้โจมตีหรือไม่ บอมเบอร์แมนให้คำตอบยืนยัน และชายแปลกหน้า (ภายหลังได้รับการแนะนำในชื่อซิเรียส) อธิบายว่าสนามพลังจะปกป้องป้อมปราการจากการจู่โจมจากภายนอก ซิเรียสกล่าวต่อไปว่าสนามพลังนี้สามารถปิดการใช้งานได้โดยการทำลายสี่หลักที่ติดอยู่กับป้อมปราการ ได้แก่; "กรีนการ์เดน": โลกแห่งธรรมชาติที่เต็มไปด้วยซากปรักหักพัง, "บลูรีสอร์ต": ป้อมปราการที่ล้อมรอบด้วยน้ำ, "เรดเมาน์เทน": ภูเขาไฟขนาดใหญ่ที่เต็มไปด้วยอันตราย และ "ไวต์เกลเชอร์": ภูเขาหิมะขนาดใหญ่ที่ปกคลุมด้วยน้ำแข็ง โดยเมื่อเข้าไปในป้อมปราการแล้ว พวกเขาจะต้องค้นหาและทำลายอัลแตร์
บอมเบอร์แมนปีนขึ้นไปและทำลายหลักทั้งสี่ด้วยความช่วยเหลือจากซิเรียส ผู้จัดหาเพาเวอร์-อัป และสอนเทคนิคใหม่ ๆ ให้เขา ในกระบวนการนี้ เขาสังหารอาร์เตมิสและโอไรออน แต่เรกูลัสรอดชีวิตมาได้ เมื่อสนามพลังรอบป้อมปราการนี้ถูกปิด ทั้งคู่จะเข้าสู่ป้อมปราการดังกล่าว หลังจากแอบผ่านมาตรการรักษาความปลอดภัยของอัลแตร์แล้ว บอมเบอร์แมนก็พบและเผชิญหน้ากับอัลแตร์ หลังจากการต่อสู้ที่ยากลำบาก เขาก็เอาชนะโจรสลัด เรกูลัสที่พ่ายแพ้ก่อนหน้านี้พุ่งเข้ามาและพยายามช่วยเจ้านายของเขาจากสมรภูมิ แต่แล้วก็ถูกทำให้กระเด็นออกไปโดยซิเรียส ส่วนอัลแตร์ทำออมนิคิวบ์ตก ซึ่งซิเรียสได้ลงจอดบนแท่นต่อสู้เพื่อเอากลับคืนมา และอัลแตร์ถูกทำลายโดยซิเรียสที่เพิ่งเพาเวอร์-อัป ซิเรียสเปิดเผยว่าเขาแค่ใช้ความสามารถของบอมเบอร์แมนเพื่อเอาออมนิคิวบ์ที่อัลแตร์ขโมยไปกลับคืนมา โดยเสริมว่าเขาเบื่อที่จะทำงานกับบอมเบอร์แมน และโกหกบอมเบอร์แมนระหว่างปฏิบัติภารกิจ เขาใช้ออมนิคิวบ์และหนีไปยังถ้ำลับของเขาเพื่อทำลายแพลเน็ตบอมเบอร์
บอมเบอร์แมนไล่ตามเขา โดยหาทางผ่านวัง และเผชิญหน้ากับซิเรียสสำหรับการถูกหักหลัง เมื่อซิเรียสกำลังจะยิงบอมเบอร์แมน เขาก็ได้รับการช่วยเหลือจากเรกูลัส โดยทำให้ซิเรียสกระเด็นออกไปและทำลายออมนิคิวบ์ ด้วยความช่วยเหลือของเรกูลัส บอมเบอร์แมนจึงได้กำจัดซิเรียส เมื่อปราศจากพลังของออมนิคิวบ์แล้ว วังสายรุ้งก็ชนโครมเข้ากับแบล็กฟอร์เทรส ซึ่งทำลายทั้งสองแห่ง ขณะที่เรกูลัสหนีไปกับบอมเบอร์แมน เรกูลัสก็บอกให้รู้ว่าเขาทึ่งกับความสามารถของบอมเบอร์แมนในการกำจัดซิเรียส ในขณะที่เขาและพรรคพวกของเขาประสบปัญหาอย่างมากในการเอาออมนิคิวบ์จากซิเรียส แล้วเรกูลัสก็ออกจากแพลเน็ตบอมเบอร์ โดยกล่าวว่าวันหนึ่งเขาจะแข่งกับบอมเบอร์แมนอีกครั้ง ในฐานะคู่ปรับคนใหม่ของเขา ผู้ฉลองชัยชนะของเขา
การพัฒนา
หลังจากทำงานเกี่ยวกับเกมประมาณหกเดือน ทีมพัฒนาได้ยกเลิกการออกแบบขั้นต้นทั้งหมดและเริ่มใหม่เนื่องจากเกม 3 มิติสูงปรากฏขึ้นในตลาด ต่อมา ได้รับการนำไปจัดแสดงที่งานอิเล็กทรอนิกเอ็นเตอร์เทนเมนต์เอ็กซ์โป ค.ศ. 1997
การตอบรับ
บอมเบอร์แมน 64 ได้รับคำวิจารณ์ที่หลากหลาย นักวิจารณ์เกือบจะลงความเห็นเป็นเอกฉันท์ว่า ในการกลับตรงกันข้ามของแบบสมัยนิยมพื้นฐานที่สุดของซีรี่ส์บอมเบอร์แมน โหมดผู้เล่นเดี่ยวนั้นดีกว่าโหมดหลายผู้เล่นมาก   อย่างไรก็ตาม ความคิดเห็นของพวกเขาเกี่ยวกับคุณภาพโดยรวมของโหมดเหล่านี้แตกต่างกันไป ซึ่งดั๊ก เพอร์รี จากเว็บไซต์ไอจีเอ็นชื่นชมโหมดผู้เล่นเดี่ยวสำหรับอุบายและความสร้างสรรค์ โดยเฉพาะอย่างยิ่งความสามารถในการวางระเบิดและการสร้างหอคอย รวมถึงระบุว่าโหมดหลายผู้เล่นแม้จะไม่ใช่โหมดที่ดีที่สุดของซีรีส์นี้ แต่ก็สามารถเข้าถึงได้และได้รับประโยชน์จากสนามประลองที่ออกแบบมาอย่างดี ส่วนโจ ฟีลเดอร์ จากเว็บไซต์เกมสปอตกลับตัดสินว่าโหมดผู้เล่นเดี่ยวเป็นการปรับปรุงที่น่าพึงพอใจเหนือประสบการณ์การผู้เล่นเดี่ยวของบอมเบอร์แมนก่อนหน้านี้ แต่ไม่จำเป็น และกล่าวว่าโหมดหลายผู้เล่นได้ "สูญเสียเสน่ห์ที่น่าดึงดูดซึ่งเป็นนิยามในเชิงบวกของซีรีส์นี้ไปทั้งหมด"
มานูเอล บีร์
มานูเอล ทอม บีร์ (Manuel Tom Bihr, เกิด 17 กันยายน 2536) เป็นนักฟุตบอลลูกครึ่งไทย-เยอรมนี จากสโมสร แบงค็อก ยูไนเต็ด ในตำแหน่งกองหลัง มานูเอล เข้าสู่อคาเดมี่ของ วีเอฟบี สตุ๊ทการ์ทในวัย 15 ปี ก่อนย้ายไปอยู่กับ เอฟซี เนิร์นแบร์ก ในฤดูกาล 2012/13 โดยลงสนามให้ทีมเยาวชนในลีกระดับดิวิชั่น 4
ฤดูกาล 2014/15 มานูเอล มีโอกาสประเดิมสนามให้ทีมชุดใหญ่ของ เอฟซี เนิร์นแบร์ก และได้ลงเล่นไป 8 นัดมีส่วนพาทีมจบอันดับ 9 ของตารางลีกา 2 เยอรมัน ก่อนออกไปเผชิญความท้าทายใหม่กับ สตุทการ์ท คิกเกอร์ส ทีมในลีกา 3 เยอรมัน ในฤดูกาล 2015/16 ลงสนามให้ทีมรวมทุกรายการ 26 นัด
มานูเอล อยู่กับ สตุ๊ตการ์ท คิกเกอร์ ได้เพียงแค่ฤดูกาลเดียว หลังจากหมดสัญญา เขาย้ายมาค้าแข้งที่ประเทศไทยกับ แบงค็อก ยูไนเต็ด ในช่วงเลกสองของฤดูกาล 2016
Oreocome
Oreocome เป็นสกุลของพืชดอกที่อยู่ในวงศ์ Apiaceae.
ถิ่นกำเนิดของมันคือ อัฟกานิสถานถึงตอนกลางของจีน
สปีชีส์ในสกุล ได้แก่:
หลุยส์-นีกอลา ดาวู
หลุยส์-นีกอลา ดาวู (Louis-Nicolas Davout) เป็นทหารและผู้บัญชาการทหารระหว่างสงครามปฏิวัติฝรั่งเศสและสงครามนโปเลียน เขาเป็นหนึ่งใน 18 จอมพลฝรั่งเศสดั้งเดิมที่นโปเลียนทรงสถาปนา เขามีส่วนที่ทำให้กองทัพฝรั่งเศสได้รับชัยชนะในการรบในยุทธการที่เอาสเทอร์ลิทซ์เมื่อปี ค.ศ. 1805 โดยบัญชาการทัพจากเวียนนา มาเสริมปีกขวาของฝรั่งเศส ซึ่งเป้าหมายของฝั่งสัมพันธมิตร ต่อมาในปี 1807 ในยุทธการที่เยนา–เอาเออร์ชเต็ท ดาวูบัญชาการกองทัพน้อยที่ 3 ซึ่งมีกำลัง 27,000 นายเข้าตีเมืองเอาเออร์ชเต็ท
ทัพของจอมพลแบร์นาด็อตคอยหนุนหลัง (แต่ไม่ได้เข้าร่วมในสมรภูมิ) แต่ภายในมีทัพปรัสเซียขนาดใหญ่จำนวน 60,500 นายตั้งรับอยู่ ภายใต้การบัญชาการของจอมพลดยุกแห่งเบราน์ชไวค์ (บาดเจ็บเสียชีวิตหลังยุทธการ) ภายหลังจากการรบฝรั่งเศสได้รับชัยชนะอย่างขาดลอย โดยมีความสูญเสียเพียงเล็กน้อย ภายหลังสงครามสัมสัมพันธมิตรครั้งที่ 4 ดาวูได้รับการแต่งตั้งจากจักรพรรดินโปเลียนให้เป็นดยุกแห่งเอาเออร์ชเต็ท
ปราฟดา
ปราฟดา (Pravda; Правда, ท. "ความจริง") เป็นหนังสือพิมพ์บรอตชีตภาษารัสเซีย ในอดีตเป็นหนังสือพิมพ์ราชการประจำพรรคคอมมิวนิสต์แห่งสหภาพโซเวียต มียอดขายวันละ 11 ล้านฉบับ เริ่มมีการจัดพิมพ์ในวันที่ 5 พฤษภาคม 1912 ในจักรวรรดิรัสเซีย แต่มีแพร่หลายในต่างประเทศแล้วตั้งแต่เดือนมกราคม 1911 ต่อมาเป็นหนังสือพิมพ์ระดับแถวหน้าในสหภาพโซเวียตหลังการปฏิวัติเดือนตุลาคม หนังสือพิมพ์นี้เป็นองค์กรหนึ่งของคณะกรรมการกลางพรรคคอมมิวนิสต์ฯ ระหว่างปี 1912 ถึง 1991
หลังการล่มสลายของสหภาพโซเวียต บอริส เยลต์ซิน ประธานาธิบดีรัสเซีย ขายหนังสือพิมพ์นี้ให้แก่ตระกูลธุรกิจเอกชนชาวกรีกในปี 1996 แต่ในปีเดียวกัน เกิดข้อพิพาทภายในระหว่างเจ้าของและนักหนังสือพิมพ์ทำให้เกิดความแตกแยกออกเป็นส่วนต่าง ๆ พรรคคอมมิวนิสต์แห่งสหพันธรัฐรัสเซียเป็นเจ้าของหนังสือพิมพ์ปราฟดา แต่บางส่วนแยกออกไปทำหนังสือพิมพ์ออนไลน์ที่ไม่เกี่ยวข้องกับพรรคคอมมิวนิสต์รัสเซีย ทั้งนี้ศาลรัสเซียได้ตัดสินแล้วว่าทั้งสองสามารถใช้ชื่อปราฟดาต่อไปได้
พระพิจารณ์พลกิจ (ยู่เซ็ก ดุละลัมพะ)
พลตำรวจตรี พระพิจารณ์พลกิจ นามเดิม พิจารณ์ ดุละลัมพะ (9 มกราคม พ.ศ. 2436 – 17 พฤศจิกายน พ.ศ. 2502) อดีตอธิบดีกรมตำรวจ ดำรงตำแหน่งระหว่างปี พ.ศ. 2489-2490
วัยเด็กและการศึกษา
พลตำรวจตรี พระพิจารณ์พลกิจ มีนามเดิมว่า ยู่เซ็ก ดุละลัมพะ เกิดเมื่อวันจันทร์ ที่  9 มกราคม พ.ศ. 2435 ปีมะโรง จ.ศ. 1254 (นับแบบปัจจุบันคือปี พ.ศ. 2436) ณ บ้านตลาดขวาง ตำบลบางพระ อำเภอเมือง จังหวัดตราดเป็นบุตรคนที่ 7 ของ ขุนนราพานิช ( บ๊วย ) และ นางหยาม ดุละลัมพะ ท่านมีพี่น้องร่วมบิดามารดา 12 คน ดังนี้
เมื่อเยาว์วัย ได้เข้าศึกษาที่วัดไผ่ล้อม (จังหวัดตราด) ในสำนักของพระวิมลเมธาจารย์ วรญาณคณานุรักษ์ (เจ้ง จนฺทสโร) เจ้าคณะจังหวัดตราด (ปัจจุบันคือโรงเรียนตราษตระการคุณ) จนสอบไล่ได้ประกาศนียบัตร ประถมชั้น 3 เมื่ออายุได้ 11 ปี ต่อมา เมื่อ พ.ศ. 2446 รัฐบาลไทยได้ยกจังหวัดตราดให้กับฝรั่งเศส โดยได้แลกกับจังหวัดจันทบุรีที่ยึดไว้เป็นประกันนั้น  จึงได้อพยพติดตามมารดากับพี่น้องมาอยู่ที่จันทบุรีชั่วระยะหนึ่ง แล้วย้ายเข้าสู่กรุงเทพฯ โดยมาเข้าศึกษาต่อที่โรงเรียนปทุมคงคา แล้วลาออก ต่อมามารดาพาเข้าไปฝากตัวต่อสมเด็จพระสังฆราชเจ้า กรมหลวงวชิรญาณวงศ์ วัดบวรนิเวศวิหารราชวรวิหาร ซึ่งขณะนั้นยังดำรงสมณศักดิ์ที่พระญาณวราภรณ์
รับราชการ
เริ่มเข้ารับราชการครั้งแรก เป็นเสมียนโรงกลึง ในกรมทาง กระทรวงคมนาคม เมื่อ 1 กุมภาพันธ์ พ.ศ. 2453 แล้วจึงโอนมารับราชการในกระทรวงนครบาล เมื่อ 2 ตุลาคม พ.ศ. 2455 ได้ศึกษาวิชาการตำรวจ สำเร็จการศึกษาในปีถัดมา
ได้รับพระราชทานบรรดาศักดิ์เป็นพระพิจารณ์พลกิจ เมื่อ วันที่ 8 พฤศจิกายน พ.ศ. 2473 ตำแหน่งในราชการในเจริญมาโดยลำดับ คือ
ราชการพิเศษ
ได้รับตำแหน่งสูงสุดในราชการคืออธิบดีกรมตำรวจ เมื่อวันที่ 1 ธันวาคม พ.ศ. 2489 ในสมัยรัฐบาลพลเรือตรี ถวัลย์ ธำรงนาวาสวัสดิ์ เป็นนายกรัฐมนตรี และได้ลาออกจากราชการ เมื่อวันที่ 8 สิงหาคม พ.ศ .2490 โดยให้เหตุผลว่าสุขภาพไม่สมบูรณ์ และไม่กลับเข้ารับราชการอีกเลย แม้ภายหลังจะมีผู้มาขอร้องให้ไปดำรงตำแหน่งปลัดกระทรวงมหาดไทย แต่ท่านก็ไม่รับ เครื่องราชอิสริยาภรณ์สูงสุดที่ได้คือ ทวีติยาภรณ์ช้างเผือก ทวีติยาภรณ์มงกุฎไทย และเหรียญรัตนาภรณ์ รัชกาลที่ 8 ชั้นที่ 2
เมื่อลาออกจากราชการแล้ว ในปี พ.ศ. 2490 ได้อุปสมบท ณ วัดเบญจมบพิตร โดยมีสมเด็จพระวันรัต (ปลด กิตฺติโสภโณ) เป็นพระอุปัชฌาย์ ได้รับฉายาว่า "วิจารโณ" และภายหลังเมื่อลาสิกขาแล้ว ก็ได้ใช้ชีวิตไปกับการอุทิศตนให้กับศาสนา ด้วยการถือศีล ฟังธรรมเทศนา ในวันธรรมสวนะตามวัดต่าง ๆ เช่น  วัดบุปผาราม วัดราชาธิวาศ วัดมหาธาตุ และสุดท้ายคือวัดราชผาติการาม  โดยมีความเคารพนับถือ และเป็นที่คุ้นเคยของพระเถระผู้ใหญ่หลายรูป อาทิ สมเด็จพระอริยวงศาคตญาณ สมเด็จพระสังฆราช (วาสน์ วาสโน) วัดราชบพิธ สมเด็จพระมหาวีรวงศ์ (วิน ธมฺมสาโร) วัดราชผาติการาม พระศาสนโศภน (แจ่ม จตฺตสลฺโล) วัดมกุฎกษัตริยาราม พระธรรมวราลังการ (กล่อม อนุภาโส) วัดบุปผาราม เป็นต้น ได้บวชกุลบุตรให้อุปสมบทในวัดต่าง ๆ รวมถึง 44 รูป
ครอบครัว
ด้านชีวิตครอบครัว ในปี พ.ศ. 2457 ได้สมรสครั้งแรกกับคุณนายกิมบ๊วย มีบุตร-ธิดา 3 ท่าน คือ
เมื่อคุณนายกิมบ๊วย ถึงแก่กรรมแล้ว ต่อมาในปี พ.ศ. 2475 จึงได้สมรสอีกครั้ง กับ คุณผาด สินธุสาร ภายหลังคือ นางพิจารณ์พลกิจ (ผาด ดุละลัมพะ) โดยมีเจ้าคุณพระประยูรวงศ์ พระสนมเอกในรัชกาลที่ 5 เป็นเจ้าภาพสมรสให้ ณ วังสวนสุพรรณ สามเสน กรุงเทพฯ  และได้ร่วมทุกข์สุขกันจนสิ้นชีวิต แต่ไม่มีบุตรธิดาด้วยกัน แต่ได้อนุเคราะห์หลานมาเป็นบุตรบุญธรรม 4 คน คือ
พลตำรวจตรี พระพิจารณ์พลกิจ ป่วยด้วยโรคปอด และเบาหวาน มาตั้งแต่รับราชการ ได้พยายามเข้ารับการรักษาจากแพทย์ผู้เชียวชาญหลายท่าน เช่น ศ.นพ.ประเสริฐ กังสดาลย์ และ พ.ต.หลวงนิตย์เวชช์วิศิษฐ์ ฯลฯ แต่ก็ทรุดลงเรื่อยมา  จนถึงแก่กรรม  ณ บ้านพึ่งประยูร เลขที่ 950 ถนนนครไชยศรี ดุสิต  กรุงเทพ  เมื่อวันที่ 17 พฤศจิกายน พ.ศ. 2502 รวมอายุ 67 ปี 10 เดือน 8 วัน
ถนนคอนแวนต์
ถนนคอนแวนต์ เป็นถนนที่เชื่อมต่อถนนสาทรเหนือกับถนนสีลม ตั้งอยู่ในแขวงสีลม เขตบางรัก กรุงเทพมหานคร มีขนาดเขตทางกว้าง 15 เมตร ยาว 0.546 กิโลเมตร ขนาดช่องทางจราจร 2 ช่อง มีซอยย่อยคือ ซอยพิพัฒน์ 2 ซอยศาลาแดง 2
อาคารส่วนใหญ่ภายในซอยเป็นที่ตั้งของสำนักงานจำนวนมาก ทางเท้าทั้งสองฟากมีต้นไม้ให้ความร่มรื่น ทางเท้ากว้างระหว่าง 1.5–3.5 เมตร ในแต่ละพื้นที่ของทางเท้าถูกจับจองด้วยหาบเร่และแผงลอย มีความหนาแน่นในช่วงเที่ยง 12:00–13.00 น. และช่วงเย็น 16:30–17:30 น. ในช่วงเช้ามักเป็นหาบเร่ขายของกินเครื่องดื่ม ส่วนช่วงเย็นมีการตั้งโต๊ะให้มานั่งรับประทานอาหาร โดยเฉพาะช่วงหัวมุมถนนสีลมและกลางซอย ในช่วงกลางคืนมีหาบเร่แผงลอยเพื่อรองรับนักท่องเที่ยวกลางคืน ดำเนินไปเรื่อยจนประมาณตี 2 จึงเบาบางลง
สถานที่สำคัญ
ถนนคอนแวนต์เป็นที่ตั้งของโรงเรียนเซนต์โยเซฟคอนเวนต์ โรงเรียนในเครือของคณะภคินีเซนต์ปอล เดอ ชาร์ตร (Soeurs De Saint Paul De Chartres) กลุ่มคณะนักบวชสตรีในคริสตศาสนาที่เดินทางมาจากฝรั่งเศสเมื่อ พ.ศ. 2441 เข้ามาเผยแผ่ศาสนาและช่วยส่งเสริมด้านการศึกษาและการรักษาพยาบาลในประเทศไทย เปิดทำการสอนเมื่อวันที่ 2 มีนาคม พ.ศ. 2447
ฝั่งตรงข้ามโรงเรียนเซนต์โยเซฟคอนเวนต์เป็นที่ตั้งของ "อารามคาร์แมล" หรือ "อารามชีมืด" เป็นอารามนักบวชหญิงในคณะคาร์เมไลท์ไม่สวมรองเท้าที่ตัดขาดจากโลกภายนอก อาศัยอยู่เฉพาะในเขตอาราม
นอกจากนั้นยังเป็นที่ตั้งของโรงพยาบาลบีเอ็นเอช (BNH) หรือ Bangkok Nursing Home โรงพยาบาลเอกชนเก่าแก่ตั้งแต่สมัยรัชกาลที่ 5 ที่เกิดขึ้นมาจากพระราชดำริของพระบาทสมเด็จพระจุลจอมเกล้าเจ้าอยู่หัวที่ทรงมีพระราชประสงค์ที่จะให้มีสถานรักษาพยาบาลสำหรับชาวต่างชาติที่เข้ามาพึ่งพระบรมโพธิสมภาร ติดกับโรงพยาบาลบีเอ็นเอชเป็นโบสถ์ไคร้สเชิชหรือคริสตจักรไคร้สเชิชกรุงเทพ โบสถ์ในนิกายแองกลิกัน มีมาตั้งแต่ พ.ศ. 2407 ที่ตั้งเดิมของโบสถ์อยู่ริมแม่น้ำเจ้าพระยา ต่อมาอีก 40 ปี จึงย้ายมาที่นี่
Opsicarpium
ถิ่นกำเนิดของมันคือ ประเทศอิหร่าน
สปีชีส์ในสกุล ได้แก่:
ฟาโรห์เอเปอร์-อนัท
ฟาโรห์อาเปอร์-อนาติ (Aperanat)(หรือเขียนว่า อาเปอร์-อนัท และ อาเปรานัท) เป็นผู้ปกครองของอียิปต์ล่าง ระหว่างช่วงกลางที่สองในช่วงกลางศตวรรษที่ 17 ก่อนคริสต์ศักราช ตามที่ Jürgen von Beckerath เขาเป็นกษัตริย์ที่สองของราชวงศ์ 16 และข้าราชบริพารของฟาโรห์ชาวฮิกซอส ของราชวงศ์ที่ 15
ไครซิสคอร์: ไฟนอลแฟนตาซี VII
ไครซิสคอร์:ไฟนอลแฟนตาซี VII หรือในชื่อย่อว่า CC FFVII เป็นเกมแนวแอคชันอาร์พีจี สำหรับเครื่องเพลย์สเตชัน พอร์เทเบิล พัฒนาโดย สแควร์เอนิกซ์ ออกวางจำหน่ายครั้งแรกในประเทศญี่ปุ่นเมื่อวันที่ 13 กันยายน พ.ศ. 2550 เนื้อหาในเกมเป็นช่วงเหตุการณ์ที่เกิดขึ้นก่อนหน้าเรื่องราวในไฟนอลแฟนตาซี VII
ตัวเกมได้รับการรีมาสเตอร์ในชื่อ ไครซิสคอร์:ไฟนอลแฟนตาซี VII รียูเนียน โดยวางจำหน่ายเมื่อวันที่ 13 ธันวาคม 2565
ระบบของเกม
ไครซิสคอร์เป็นเกมแนวแอกชัน-อาร์พีจี โดยใช้ปุ่ม Analog ในการควมคุมการเคลื่อนไหวของตัวละคร ส่วนการเลือกคำสั่งในฉากต่อสู้ จะใช้ปุ่ม L และ R เมื่อเลือกคำสั่งที่ต้องการแล้วก็ต้องกด ปุ่ม X เพื่อใช้คำสั่งนั้น ระบบความสามารถของตัวละครจะได้มาจาก Materia เหมือนของภาค VII แต่ Materia ใน Crisis Core นอกจากจะทำให้ได้ความสามารถหรือเวทมนตร์แล้ว ยังเพิ่มค่าพลังของตัวละครของเราอีกด้วย และเรายังสามารถที่จะผสม Materia เพื่อให้ได้ Materia ใหม่ ที่มีความสามารถที่ดีขึ้น และยังเพิ่มค่าพลังของตัวละครได้มากขึ้นไปจากเดิมอีก
เป็นการหมุนล้อความทรงจำเพื่อให้ได้มาซึ่งท่าพิเศษ ใช้ควบคู่กับ DMW
การตัดเข้าหน้าจอหมุนสล็อตขณะสู้ เกิดขึ้นเมื่อกงล้อตัวละครด้านซ้ายขวาหมุนขึ้นมาเป็นหน้าเดียวกัน (limit verge) สล็อตกลางจะทำการหมุนต่อ หากหน้าตัวละครตรงกันหมดจะเกิดผลลิมิตเบรกของตัวละครนั้นๆขึ้น (limit break) โอกาสเกิดลิมิตเบรกจะเพิ่มหากมีภาพความทรงจำหรือคัตซีนความทรงจำตัดเข้ามาระหว่างหมุนกงล้อ รวมทั้งเกจ DMW (แถบสีที่มีคลื่นวิ่ง) เริ่มต้นจะมีเพียงหน้าของแองจีลและเซฟิรอธเท่านั้น ตัวละครอื่น ๆ จะเพิ่มมาทีหลังตามเนื้อเรื่องหรือการหาไอเท็ม บางทีการหมุนสล็อตจะเปลี่ยนจากโหมดตัวละครไปยังโหมดสัตว์อสูร/เจเนซิส หรือโชโคโบะ และให้ผของ DMW นั้น ๆ
เนื้อเรื่อง
เรื่องราวกล่าวถึง แซ็ค โซลเยอร์ที่ใฝ่ฝันที่จะอยู่ในระดับเฟิร์สคลาส และความขัดแย้งระหว่างมิตรภาพของสามสุดยอดโซลเยอร์ระดับเฟิร์สคลาสคือ เซฟิรอธ เจเนซิส และ แองจีล
เริ่มจาก แซ็ค โซลเยอร์ระดับเซคันด์คลาส ที่พยายามจะขึ้นไปสู่ระดับเฟิร์สคลาส โดยมี แองจีล 1 ใน 3 สุดยอดโซลเยอร์ระดับเฟิร์สคลาสดูแล ระหว่างนั้น แซ็คได้พบกับ แอริธ หญิงสาวในสลัมของเมืองมิดการ์ และทั้งสองก็พบรักกัน แซ็คก็มุ่งมานะเรื่อยมาจนได้ขึ้นสู่ระดับเฟิร์สคลาส และเขาก็เข้ามาอยู่ในวังวนมิตรภาพที่ไม่ลงรอยของเหล่าเฟิร์สคลาสที่มีเซฟิรอธ ผู้เก่งกาจ แองจีล ผู้เข้มแข็ง และเจเนซิส ผู้หายสาบสูญ
ในเวลาต่อมาแซ็คก็ได้รับรู้สาเหตุของความแตกร้าวของมิตรภาพอันแน่นแฟ้นของทั้งสามโซลเยอร์ เจเนซิสหายตัวไปหลังจากพบว่าตนเป็นเพียงมอนสเตอร์ที่เกิดจากการทดลองของบริษัทชินระ ภายหลังเจเนซิสได้ปรากฏตัวขึ้นพร้อมกับปีกซ้ายสีดำ การปรากฏตัวของเจเนซิส ทำให้เกิดเรื่องราวในภาคไครซิสคอร์ ต่อมาแองจีลก็รู้ว่าตนเองก็เป็นเช่นเดียวกับเจเนซิส แองจีลมีปีกขวาสีขาวสองปีก และได้ถอนตัวจากโซลเยอร์ ภายหลังแองจีลได้บังคับให้แซ็คต่อสู้ ก่อนแองจีลจะตายได้ยกดาบเล่มยักษ์ของตนให้แก่แซ็ค แซ็ครับดาบมาแล้วก้าวเข้าสู่เฟิร์สคลาสอย่างภาคภูมิ แต่ในใจกลับคิดถึงการจากไปของแองจีล ที่เคยเป็นทั้งเพื่อนและหัวหน้า
ระหว่างนั้น แซ็คได้พบกับ คลาวด์ พลทหารฝึกหัดซึ่งได้สนิทกัน คลาวด์และแซ็คได้ไฝ่ฝันที่จะเป็นโซลเยอร์เหมือนอย่างเซฟิรอธ แซ็คปฏิบัติภารกิจไปเรื่อยๆ ระหว่างนั้นเขาก็ได้โทรศัพท์คุยกับแอริธตลอดมา ทำให้ความรักของทั้งสองเพื่มพูนมากขึ้น ทั้งๆที่แซ็คไม่มีเวลาไปหาแอริธเลยแม้แต่น้อย และพวกเขาก็ได้สัญญารักต่อกันว่า เมื่อไรที่แซ็คกลับมา พวกเขาจะแต่งงานกัน ระหว่างที่แซ็ค คลาวด์ และเซฟิรอธ ไปปฏิบัติภารกิจในหมู่บ้านนีเบิลเฮล์ม เซฟิรอธก็ค้นพบว่าตนเองเกิดมาจากการทดลองที่น่าขยะแขยง ทำให้เขารู้สึกช็อคและเก็บตัว หมกมุ่นอยู่กับการหาข้อมูลเรื่อง"เจโนวา" หลังจากนั้น 7 วัน  แซ็คพบว่าเซฟิรอธได้เผาหมู่บ้านและฆ่าชาวบ้านอย่างเลือดเย็น แซ็คจึงตามมาถึงที่โรงงานและพบกับทีฟาในสภาพบาดเจ็บ ทำให้แซ็คนั้นเกิดโทสะ และเข้าไปในห้องเจโนว่า แซ็คกับเซฟิรอธได้ต่อสู้กันอย่างดุเดือด แต่แซ็คกลับเป็นฝ่ายแพ้ ในขณะที่เซฟิรอธเผลอนั้นคลาวด์ได้ชักดาบของแซ็คเสียบเข้ากลางหลังของเซฟิรอธ จากนั้นเขาก็ไปหาทีฟาที่กำลังบาดเจ็บอยู่ แต่ทว่าเซฟิรอธยังไม่ตาย แซ็คในสภาพบาดเจ็บสาหัสมากนั้นก็บอกให้คลาวด์กำจัดเซฟิรอธ คลาวด์จึงหยิบดาบัสเตอร์ซอร์ดของแซ็คเข้าไปสู้แต่กลับพลาดท่า ดาบมาซามูเนะของเซฟิรอธเสียบทะลุหน้าอกของคลาวด์จากนั้นก็ยกร่างของคลาว์ดขึ้น คลาวด์นั้นยังไม่ตายใช้แรงฮึดสุดท้ายดันตัวเข้ามาบนพื้นแล้วเหวี่ยงดาบที่ติดกับอกเหวี่ยงร่างเซฟิรอธ ลงบ่อมาโคแล้วสลบไป พวกเขาได้ถูก ศจ.โฮโจ จับไปทดลองเซลล์เจโนว่า ภายหลังแซ็คสามารถหนีออกมาจากห้องทดลองได้พร้อมกับคลาวด์ที่กำลังหมดสติ
ระหว่างทางที่พวกเขาจะไปเมืองมิดการ์ แซ็คได้สู้กับเจเนซิส ในถ้ำใกล้เมืองมิดการ์ เขาชนะและได้ช่วยเจเนซิส ซึ่งกำลังสลบ ออกมาจากถ้ำที่กำลังถล่ม ที่ปากถ้ำเขาได้พบกับ แองจีล และได้รับจดหมายจากแอริธ ผ่านทางร่างกอปปี้ของแองจีล(ลาซาร์ด) ทั้งหมด 90 กว่าฉบับ ต่อจากนั้น ร่างกอปปี้ก็หมดสภาพและตายจากไป แซ็คได้พาคลาวด์ที่หมดสติเดินทางมาถึงชายเมืองมิดการ์ ที่นั่น แซ็คได้พบกับพลทหารติดอาวุธพันกว่านาย แซ็คนำคลาวด์ไปซ่อน ส่วนตัวเขาก็ออกไปสู่กับทหารพวกนั้น การต่อสู้หนึ่งต่อพันเป็นไปอย่างดุเดือด ไม่ว่าแซ็คจะโดนสักยิงกี่นัด เขาก็ไม่ท้อถอย เพราะคำมั่นสัญญาที่เขาให้กับแอริธ เขาจะต้องรอดชีวิตและกลับไปแต่งงานกับแอริธให้ได้ ท้ายที่สุดเขาก็สังหารทหารไปได้ทั้งหมด และกำลังจะหมดแรง ทันใดนั้นก็มีทหาร 3 คนมายืนหน้าแซ็ค ทหารเหล่านั้นยิงปืนใส่เขา แซ็คที่กำลังหมดแรงได้ถูกยิงและลมลง ทหารพวกนั้นก็ตามมายิงกระหน่ำใส่ร่างของเขาและจากไป
เมื่อคลาวด์ได้สติและคลานออกมาหา แซ็คที่กำลังจะตายก็ยิ้มให้คลาวด์ เขายื่นดาบเล่มยักษ์ของแองจีลให้แก่คลาวด์แล้วบอกว่า "รับนี่ไป 'คลาวด์' ดาบนี่เพื่อนของฉันมอบให้ฉัน และฉันจะมอบให่แก่นาย เพราะนายเป็นเพื่อนของฉัน นายจะต้องมีชีวิตอยู่ต่อไป นายมีความฝัน จงใช้มันทำให้ความฝันของนายเป็นจริง โชคดีนะคลาวด์" คลาวด์ รับดาบจาก แซ็ค และตอบกลับว่า "อื้อ ฉันจะมีชีวิตอยู่ในส่วนของนายด้วย" แซ็คยิ้มพร้อมกับลมหายใจครั้งสุดท้าย คลาวด์ร้องไห้พร้อมกับตะโกนสุดเสียงหน้าร่างของเพื่อนรัก คลาวด์ยืนขึ้นหันหลังให้แซ็ค และพูดว่า "ลาก่อนนะ แซ็ค" และลากดาบยักษ์เล่มนั้นแล้วเดินจากไป
แซ็ครู้สึกตัวอีกทีในที่ที่เขาจากไป แต่ที่นั่นไม่มีศพของทหารที่เขาฆ่าอยู่เลย แสงสว่างห้อมล้อมตัวเขา พบท้องฟ้ามีใครคนหนึ่งกำลังบินลงมา ใครคนนั้นคือ แองจีล เขาจับมือแองจีลและลอยขึ้นไป แซ็คยิ้มและพูดออกมาว่า "สิ่งที่มีค่าที่สุดในชีวิตของฉัน คือการที่ฉันได้มาเจอเธอ 'แอริธ' และตอนนี้ฉันก็ได้เป็นฮีโร่แล้วสินะ" ในขณะที่คลาวด์กำลังเดินลากดาบอยู่นั้นได้มีขนนกสีขาวอันหนึ่งปลิวลงมาพร้อมกับคำพูดที่ลอยมาตามอากาศ "ฝากแอริธด้วยนะ คลาวด์"
สะพานมิตรภาพเกาหลี-รัสเซีย
การใช้สะพานถูกระงับเนื่องจากการระบาดของโควิด-19 โดยกลับมาใช้อีกครั้งในเดือนพฤศจิกายน ค.ศ. 2022